Praat mens van die Kagga Kamma- private natuurreservaat in die Skurweberg- gedeelte van die Cederberge en op die randjie van die Tankwa-Karoo, dan skram baie mense weg. Die rede is die huidige moeilike ekonomiese omstandighede, want hulle dink dat jy behoorlik die beurs sal moet leegskud om ’n kuiertjie hier af te lê.
’n Besoek aan Kagga Kamma begin reeds met die lekker road trip soontoe wat loop oor pragtige bergpasse. Indien jy van sulke reistogte hou, dan moet jy vanaf die Kaap verkieslik jou reis aanpak oor die Bainskloofpas en dan deur die Michellspas na Ceres.
By Ceres draai jy weg na Prince Alfred Hamlet en ry dan oor die Gydopas tot letterlik bo-op die berg. By die dorpie hierna vernoem, draai jy regs af verby die Cederberg-vrugteplase en dan land jy midde-in die pragtige Koue Bokkeveld-geweste.
Bietjie verder gery, kry jy die afdraai na Kagga Kamma met sy dramatiese rotsformasies wat soos antieke Romeinse tempels pronk.
Aan die verste punt van die rots is ’n klein staanplek knus in ’n grot, versteek van die buitewêreld en perfek vir ’n romantiese naweek in die ongeskonde natuur.
Maar die groot wenner hier is die stilte en die ongerepte natuurprag waarin jy ’n paar dae se rus en vrede kan beleef, dae wat vir jou sal laat voel asof jy sommer ’n weke lange vakansie gehad het.
’n Kilometer of wat in Calvinia se rigting moet daar eers gestop word by die Tankwa-padstal vir ’n lekker roosterkoek-ontbyt en ietsie koop in sy negosiewinkel.
Wanneer jy jouself uiteindelik hier wegruk, lê die Tankwapad Ceres toe voor, die pad wat berug is as motorband-verslinder. Maar ry binne perke en jy gaan nie probleme hê nie.
Kagga Kamma, aan die einde van die lekker road trip, is die perfekte bestemming vir ’n onvergeetlike natuurvakansie. Maar sjuut, hou dit ons geheim!
Oorweeg ’n loopbaan as vlieënier, want oor 20 jaar sal daar wêreldwyd werk vir 790 000 vlieëniers wees – dubbel soveel as wat daar tans is – voorspel die vliegtuigvervaardiger Boeing.
Boeing skryf die skerp toename in vraag toe aan die verwagte verdubbeling oor die volgende twee dekades van die internasionale vloot van kommersiële vliegtuie, asook ’n krimpende arbeidsmark en ’n verwagte rekordgroei in passasiersgetalle.
Boeing het vanjaar vir die eerste keer syfers oor die sakelugvaart- en siviele helikoptersektor in sy oorsig ingesluit. Dit wys daar sal teen 2037 ’n vraag na 155 000 ekstra helikopter- en sakestralervlieëniers en 132 000 ekstra tegnici wees.
Daar is kommer oor ’n wêreldwye tekort aan vlieëniers in die reeds nabye toekoms lank voor 2037, sê Cooper.